ID-DIRETTIVA TAL-KUMMISSJONI 1999/65/KE
tal-24 ta' Ġunju 1999
li temenda d-Direttivi tal-Kunsill 86/362/KEE u 90/642/KEE dwar l-iffissar ta' livelli massimi għal residwi ta' pestiċidi fi u fuq ċereali u ċerti prodotti li joriġina minn pjanti inklużi frott u ħaxix rispettivament
(Test b'rilevanza FEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 86/362/KEE tal-24 ta' Lulju 1986 dwar l-iffissar ta' livelli massimi għal residwi ta' pestiċidi fi u fuq ċereali ([1]), kif l-aħħar emendata b'Direttiva tal-Kummissjoni 98/82/KE ([2]), u b'mod partikolari l-Artikolu 7(4)(a) tagħha,
Wara li kkunsidrat id-Direttiva tal-Kunsill 90/642/KEE tas-27 ta' Novembru 1990 dwar l-iffissar ta' livelli massimi għal residwi ta' pestiċidi fi u fuq prodotti ta' oriġini minn pjanti, inklużi frott u ħaxix ([3]), kif l-aħħar emendata b'Direttiva 98/82/KE, u b'mod partikolari l-Artikolu 4(4)(a) tagħha,
(1) Billi l-Artikolu 7(2)(a) tad-Direttiva 86/362/KEE u l-Artikolu 4(2)(a) tad-Direttiva 90/642/KEE jeħtieġu li l-Istati Membri jippreżentaw lill-Kummissjoni sat-30 ta' Ġunju ta' kull sena l-programmi nazzjonali futuri tagħhom ta' kontroll għas-sena ta' wara għal residwi ta' pestiċidi fi jew fuq frott, ħaxix u ċereali; billi l-esperjenza li nkisbet mill-Istati Membri fl-ippjanar, twaqqif, twettiq, evalwazzjoni u rapportar fuq programmi annwali ta' qabel ta' kontroll turi li dan iż-żmien mhuwiex prattiku għaliex ma jħalliex biżżejjed żmien biex jittieħed in kunsiderazzjoni matul l-ippjanar tagħhom għas-sena ta' wara tar-riżultati mis-sena ta' qabel; billi perjodu addizzjonali ta' tliet xhur huwa kkunsidrat biżżejjed għal evalwazzjoni xierqa ta' riżultati ta' qabel u ippjanar ta' programmi nazzjonali futuri ta' kontroll;
(2) Billi l-Artikolu 7(2)(b) tad-Direttiva 86/362/KEE u l-Artikolu 4(2)(b) tad-Direttiva 90/642/KEE jeħtieġu li l-Kummissjoni tibgħat quddiem il-Kumitat Permanenti dwar is-Saħħa tal-Pjanti sat-30 ta' Settembru kull sena abbozz ta' rakkomandazzjoni li jissuġġerixxi programm ikkoordinat ta' kontroll tal-Komunità li jiddentifika t-teħid ta' kampjuni speċifiċi li għandhom jingħadu fil-programm ta' kontroll; billi l-kontenut ta' dak l-abbozz ta' rakkomandazzjoni huwa assoċjat ma' l-informazzjoni pprovduta mill-Istati Membri fuq il-programmi futuri tagħhom ta' kontroll; billi perjodu addizzjonali ta' tliet xhur għall-preżentazzjoni ta' pjanijiet nazzjonali mill-Istati Membri lill-Kummissjoni tista' tinvolvi dewmien ta' tliet xhur fil-preżentazzjoni ta' abbozz ta' rakkomandazzjoni mill-Kummissjoni lill-Kumitat Permanenti dwar is-Saħħa ta' Pjanti;
(3) Billi fil-prattika l-Kummissjoni u l-Istati Membri jippjanaw programmi koordinati Komunitarji ta' kontroll skond bażi ta' ħafna snin;
Billi l-miżuri pprovduti f'din id-Direttiva huma skond l-opinjoni tal-Kumitat Permanenti dwar is-Saħħa ta' Pjanti,
ADOTTAT DAN IR-REGOLAMENT
Artikolu 1
Fl-Artikolu 7 ta' Direttiva 86/362/KEE:
- fil-paragrafu 2(a), "30 ta' Ġunju" jinbidel bi "30 ta' Settembru",f'paragrafi 2(b) u 3, "30 ta' Settembru" jinbidel bi"31 ta' Diċembru".
Artikolu 2
Fl-Artikolu 4 tad- Direttiva 90/642/KEE
- fil-paragrafu 2(a), "30 ta' Ġunju" jinbidel bi "30 ta' Settembru",
- f'paragrafi 2(b) u 3, "30 ta' Settembru" jinbidel bi "31 ta' Diċembru".
Artikolu 3
1. Din id-Direttiva tidħol fis-seħħ fil-jum tal-pubblikazzjoni tagħħa
2.L-Istati Membri għandhom jadottaw u jippubblikaw l-miżuri leġislattivi, regolatorji jew amministrattivi sabiex jikkonformaw ma' din id-Direttiva sal-31 ta' Diċembru tal-1999. Huma għandhom jinfurmaw minnufih lill-Kummissjoni dwarhom.
3. Huma għandhom japplikaw dawn il-miżuri sa mill-1 ta' Jannar 2000. Meta l-Istati Membri jadottaw dawn il-miżuri, huma għandhom ikollhom fihom riferenza għal din id-Direttiva jew għandhom ikunu msieħba b'dik ir-riferenza fiż-żmien tal-pubblikazzjoni uffiċjali tagħhom. Il-proċedura għal dik ir-riferenza għandha tiġi adottata mill-Istati Membri.
Artikolu 4
Din id-Direttiva hija ndirizzata lill-Istati Membri.
Magħmula f'Brussel, fl-24 ta' Ġunju 1999.